Kill Bill: Volume 1: Den forhenværende elite-snigmorder Black Mamba bliver på sin bryllupsdag forsøgt myrdet af sin tidligere arbejdsgiver Bill og hans Deadly Viper Assassination Squad. Fire år senere vågner hun på hospitalet, efter at have ligget i koma. Nu skal regnskabet gøres op, og Black Mamba begynder nu at rejse verden rundt for at hævne sig blodigt og nådesløst på alle de involverede. Til allersidst venter det endelige opgør med bossen, Bill. Kill Bill: Volume 2: I denne fortsættelse til Volume 1 genoptages hævnagten, dog denne gang i en helt anden stil end etteren lagde op til. Hvor etteren fokuserer mere på nådesløst blodbad, er der i denne film en lidt mere fattet fortællestil. Mange ting bliver opklaret, Black Mamba kommer i seriøse problemer, gamle tider opfriskes og ikke mindst venter den endelige kamp mod Bill som rummer noget af en overraskelse for The Bride.